open-index/open-wikipedia-markdown huggingface dataset:
לנצ'יירי

**לנצ'יירי** (**Lăncieri**) היה שמה של תנועה פשיסטית ואנטישמית צבאית למחצה ברומניה בתקופה שבין שתי מלחמות העולם, שחבריה לבשו חולצות כחולות ולקחו חלק בקרבות רחוב על רקע פוליטי.

הלנציירים היו מסונפים לליגת ההגנה הלאומית-נוצרית ובמאבק מתמיד עם התנועה הלגיונרית ובמתקפה נגד יהודי רומניה.

לאחר איחוד ליגת ההגנה הלאומית-נוצרית עם המפלגה הלאומית-חקלאית ביולי 1935, תחת השם המפלגה הלאומית-נוצרית לנצ'יירי היו לתנועת הצעירים של המפלגה המאוחדת. נקבע תקנון לארגון הלנצ'יירים, שכלל כמה פרקים. את הצבע הכחול עבור החולצות בחרו כצבע מסורתי של מאבק נגד היהודים. מעל החולצה כללו מדי הלנצ'ייר חגורה אלכסונית, הוא לבש מכנסי חאקי, נעל מגפיים או נעליים כבדות מסומרים ועל ראשו חבש כומתה. על זרועו השמאלית היה סרט עם סמל התנועה - צלב קרס.

הלנצ'יירים היו מאורגנים בקבוצות של חמישה, המכונות "אגרוף". כל שני "אגרופים" היוו "קבוצה" וכל שלוש "קבוצות" היוו "מגזר", שהונהג על ידי בעל דרגה גבוהה, המקושר ישירות להנהגה. מעל ליחידות ההסתערות, יחידות הרחוב, היו שלושה "מגזרים" בראשות "צנטוריון" הכפופים ישירות להנהגה.

לובשי מדים אלה משכו את תשומת הלב של השלטונות, שעקבו אחריהם והחל מינואר 1936 נאסרה לבישת המדים והסמלים השונים, פרט לסרט עם צלב הקרס. למרות זאת מספר הלנצ'יירים צמח מאלף לעשרת אלפים תוך שנים ספורות.

## קישורים חיצוניים
*Background and Precursors to the Holocaust' 
* Din istoria Partidului Naţional Creştin în Bucovina (1935-1937) - מההיסטוריה של המפלגה הלאומית נוצרית בבוקובינה (1935 - 1937) 

## הערות שוליים

קטגוריה:רומניה: אנטישמיות
קטגוריה:ארגונים אנטישמיים
קטגוריה:פשיזם ברומניה
מרמיטה אלפינית

**מרמיטה אלפינית **(שם מדעי: *Marmota marmota*) היא מין של מרמיטה המצויה במרכז ובדרום אירופה. היא חיה בגבהים של כ-800 עד 3,200 מטרים מעל גובה פני הים, וניתן למצוא אותה בהרי האלפים, הקרפטים, הטאטרה והפירנאים, וגם בחלק הצפוני של האפנינים. המרמיטה האלפינית מותאמת לחיים באקלים קר, והיא יכולה לשרוד במקומות בעלי צמחייה מועטה. המרמיטות הן חופרות מצוינות, ויכולות לחדור לקרקע שקשה מאוד לחפור בה, אפילו בעזרת מכוש. הן ישנות במחילות תת-קרקעיות, שבדרך כלל משתמשים בהן כמה וכמה דורות של אותה משפחה. המחילות מורכבות מכ-8 עד 10 מסדרונות, שמובילים ל"חדר" מרכזי. החדר משמש כמעונה של המשפחה בעת שנת החורף, שיכולה להימשך כתשעה חודשים, בעוד מחילות חסרות-מוצא משמשות כ"שירותים".

## תיאור
אורכה של מרמיטה בוגרת הוא כ-42 עד 54 ס"מ ללא הזנב, שאורכו כ-13 עד 16 ס"מ. צבע הפרווה של המרמיטה נע מצהוב-חום לאדום ולאפור כהה. משקלן של המרמיטות משתנה כתלות עונה: הוא גבוה יחסית בסתיו, כ-5.5 עד 8 ק"ג, בתקופה זו המרמיטות אוכלות כמויות גדולות של מזון על מנת לעבור בהצלחה את שנת החורף וכ-2.8 עד 3.3 ק"ג באביב.

## רבייה
עונת הרבייה היא בתחילת האביב; זאת על מנת שגורי המרמיטות יצברו כמות גדולה ככל האפשר של שומן, שיאפשר להם לעבור את החורף בשלום. הנקבה הדומיננטית מפחיתה את מספר הצאצאים של הזכר שלה מנקבות אחרות על ידי כך שהיא רבה איתן בזמן שהן בהיריון, וכך גורמת ללחץ שהורג את הוולדות. ההיריון נמשך כ-33 עד 34 ימים, ובכל שגר נולדים עד שבעה צאצאים, למרות שבדרך כלל נולדים שלושה. הגורים נולדים עיורים, ופרווה כהה צומחת ימים ספורים לאחר הלידה. למשך תקופה של כ-40 ימים הגור תלוי באמו, שמביאה לו אוכל אל המאורה, ולאחר תקופה זו הגור כבר מחפש מזון בעצמו. צבע הפרווה האופייני למרמיטות בוגרות מופיע בסוף הקיץ, והגור מגיע לגודל המלא ולבגרותו המינית בגיל שנתיים.

## שנת חורף
לקראת סוף הקיץ, המרמיטות מרפדות את המחילות שלהן; הריפוד יהווה מצע, שעליו הן יוכלו לישון את שנת החורף שלהן. המאורה נחסמת על ידי אדמה וצואתן של המרמיטות. בבוא החורף (לעיתים גם באוקטובר) המרמיטות מצטופפות ביחד ומתחילות את שנת החורף שלהן. במהלכה, קצב פעימות הלב של המרמיטות צונח דרסטית ל-5 פעימות בדקה, טמפרטורת הגוף שלהן יורדת לטמפרטורת הסביבה שבה הן ישנות, וקצב הנשימות שלהן יורד ל-1 עד 3 נשימות בדקה. תהליכים אלה מורידים את כמות השומן שהמרמיטה צורכת, ומאפשרים לה לעבור את כל החורף בשינה בלי צורך לאכול; למרות זאת, ישנן מרמיטות (בעיקר צעירות) שמתות מרעב בעת שנת החורף.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:סנאיי קרקע
קטגוריה:בעלי חיים בהרי האלפים
קטגוריה:גרמניה: יונקים
קטגוריה:צרפת: יונקים
קטגוריה:אוסטריה: יונקים
קטגוריה:ליכטנשטיין: יונקים
קטגוריה:שווייץ: יונקים
קטגוריה:בעלי חיים שתוארו ב-1758
כוס המחילות

**כוֹס המחילות** (שם מדעי: *Athene cunicularia*) הוא מין של דורס לילה החי במחילות שבערבות עשב. בדרך כלל הוא אינו בונה את המחילות בעצמו אלא משתלט על מחילה של נובחנית כלבית או מכרסם גדול ונפוץ אחר.

אורכו 19–28 ס"מ, משקלו 140–240 גרם ומוטת כנפיו 50.8–61 ס"מ.

המין ניזון מעכברים, עופות, זוחלים וחרקים. הוא ניזון גם מחיפושיות זבל שהוא מושך על ידי הבאת גללי ביזון למחילתו.

המין מצוי באמריקה הצפונית והדרומית מארצות הברית ועד ברזיל ופטגוניה וגם באיים הקאריבים.

## תת-מינים
**A. c. cunicularia*
**A. c. grallaria*
**A. c. hypugaea*
**A. c. floridana*
**A. c. guadeloupensis*
**A. c. amaura*
**A. c. troglodytes*
**A. c. rostrata*
**A. c. nanodes*
**A. c. brachyptera*
**A. c. tolimae*
**A. c. juninensis*
**A. c. punensis*
**A. c. arubensis*
**A. c. intermedia*
**A. c. minor*
**A. c. carrikeri*
**A. c. pichinchae*
**A. c. boliviana*
**A. c. apurensis*
**A. c. partridgei*
**A. c. guantanamensis*

## קישורים חיצוניים

* 

## הערות שוליים

ימין|ממוזער|250px|נקבת כוס מביאה זחל לאפרוחים

קטגוריה:בעלי חיים שתוארו ב-1782
קטגוריה:טקסונים שתוארו בידי חואן איגנסיו מולינה
קטגוריה:ינשופיים
קטגוריה:פארק לאומי ילוסטון: בעלי חיים
קטגוריה:ברזיל: עופות
קטגוריה:בוליביה: עופות
קטגוריה:ארגנטינה: עופות
קטגוריה:קובה: עופות
קטגוריה:בעלי חיים משתמשי כלים
קטגוריה:ארצות הברית: עופות
קטגוריה:אורוגוואי: עופות
כוחיים

**כוחיים** או **אֶנְקִיִּים** (שם מדעי: Varanidae) הם משפחה של לטאות גדולות, ביניהן הלטאות הגדולות ביותר בעולם. מפאת מאפייניהן, הן נחשבות לקרובות לנחשים. משפחה זו כוללת  88 מינים.

הכוחיים הם לטאות טורפות החיות רק בעולם הישן: באפריקה, המזרח התיכון (כולל ישראל), תת-היבשת ההודית, סין ודרום-מזרח אסיה וגם באוסטרליה וגינאה החדשה.

הכוח הגדול ביותר הוא כוח ענק מהאי קומודו באינדונזיה שאורכו  ומשקלו 120–280 ק"ג והוא הלטאה הגדולה ביותר בעולם.

## מיון
כל המינים החיים כיום שייכים לסוג כוח (*Varanus*) בו 88 מינים. בעבר גם המין כוח חסר אוזן (*Lanthanotus borneensis*) היה במשפחה, אך הוא הועבר למשפחה עצמאית.

סוגים נוספים שנכחדו:
* מגלניה (*Megalania priscus*) - סווגו מוטל בספק
**Aiolosaurus*
**Cherminotus*?
**Iberovaranus*
**Ovoo*
**Pachyvaranus*?
*פלאוסניווה (*Palaeosaniwa*)?
*סניווה (*Saniwa*)
**Saniwides*?
**Telmasaurus*

## גלריה

File:Nile monitor lizard.jpg|כח הנילוס
File:Varanus niloticus 0002.jpg|כח הנילוס
File:Varanus griseus.JPG|כח אפור
File:Malayan water monitor.jpg|כח המים
File:Varan0022.jpg|כח המים
File:Komodo dragon walking.JPG|כח ענק
File:Varanus macraei (blue treemonitor).jpg|כח עצים כחול
File:Blue tree monitor 10.jpg|כח עצים כחול
File:BlueTreeMonitor2 VaranusMacraei.jpg|כח עצים כחול
File:Varanus flavescens1.jpg|כח זהוב
File:Monitor Lizard by N. A. Naseer.jpg|כח בנגלי
File:The Monitor Lizard (Juvenile) Varanus bengalensis.JPG|כח בנגלי
File:Varanus prasinus Oslo.jpg|כח עצים ירוק
File:Varanus timorensis from Timor-Leste.jpg|כח טימור
File:Amneville Varanus salvadorii 27082010 4.jpg|כח תניני
File:Monitor lizard in Kalahari.JPG|כח הסלעים
File:Bdg zoo terrarium 3 01-2015.jpg|כח הסלעים
File:Steppenwaran.jpg|כח הסוואנה
File:Varanus exanthematicus in the wild.jpg|כח הסוואנה
File:Monitor lizard in sydney 1.jpg|כח אוסטרלי
File:Gillenibaumann 02.JPG|כח החולות
File:Common Goanna Australia.jpg|כח התחרה
File:Lace Monitor Side.JPG|כח התחרה


## ראו גם
* כוח
* לטאות
* זוחלים

## קישורים חיצוניים

* 

*
קטגוריה:טקסונים שתוארו בידי בלסיוס מרם
קטגוריה:בעלי חיים שתוארו ב-1820
יאן רוזנטל

**יאן רוזנטל** (בגרמנית: **Jan Rosenthal**; נולד ב-7 באפריל 1986) הוא כדורגלן עבר גרמני ממוצא יהודי ששיחק בעמדת הקשר התוקף או החלוץ השני.

## קריירה
רוזנטל התחיל את הקריירה שלו בהנובר 96. ב-13 באוגוסט 2006 הוא ערך את הופעת הבכורה שלו בניצחון 2-4 נגד ורדר ברמן. ב-21 באוקטובר 2006 הבקיע את שער הבכורה שלו נגד שאלקה 04. עד מהרה ביסס את מקומו בהרכב המועדון. ב-11 ביוני 2010 חתם על חוזה לשלוש שנים בפרייבורג. בקיץ  חתם באיינטרכט פרנקפורט ל-3 שנים. בפברואר  הושאל לדרמשטאדט 98 מהבונדסליגה השנייה עד לתום העונה. בתום העונה העפילה הקבוצה לבונדסליגה ורוזנטל חתם לשנתיים במועדון.

ביוני  הודיע על פרישה מכדורגל.

בצעירותו שיחק רוזנטל בנבחרת הצעירה של גרמניה.

## קישורים חיצוניים

* 

* האתר הרשמי של השחקן 

קטגוריה:כדורגלנים גרמנים
קטגוריה:כדורגלנים יהודים
קטגוריה:קשרי כדורגל גרמנים
קטגוריה:קשרי כדורגל יהודים
קטגוריה:ספורטאים יהודים גרמנים
קטגוריה:זולינגן: כדורגלנים
קטגוריה:כדורגלני הנובר 96
קטגוריה:כדורגלני פרייבורג
קטגוריה:כדורגלני איינטרכט פרנקפורט
קטגוריה:כדורגלני דרמשטאדט 98
קטגוריה:גרמנים שנולדו ב-1986
דורפמן

**דורפמן** הוא שם משפחה ממקור גרמני, שמשמעותו "איש הכפר". מכאן, יש בישראל שעברתו אותו לצורה "כפרי".

קטגוריה:שמות משפחה גרמניים
קטגוריה:שמות משפחה אשכנזיים
תחבורה בדרך שלנו

**ארגון נוסעי התחבורה הציבורית בישראל - תחבורה בדרך שלנו** (באנגלית: **Public Transport Users Assosiation in Israel** או בקיצור **Ptua in Israel**), הוא ארגון חברתי ללא מטרת רווח (מלכ"ר), למען התחבורה הציבורית בישראל. הארגון נוסד ונרשם כעמותה בשנת 2011 במטרה לייצג את הנוסעים המשתמשים בתחבורה הציבורית בישראל ולקדם תוכניות לשיפורה.

## אודות הארגון
הארגון קם כמיזם התנדבותי במרץ 2011 בעקבות הרפורמה בתחבורה הציבורית בגוש דן על ידי פעילים עצמאיים מפורום תחבורה ציבורית בפורטל תפוז. בדצמבר 2011 הוכרז כעמותה, ואיגד מתנדבים הפועלים לקידום התחבורה הציבורית באזורים שונים בישראל. הארגון מקדם נושאים שונים כחלק מתפיסתו החינוכית והסביבתית: קידום ופיתוח מערכות הסעת המונים בנות קיימא, קידום חלופות לרכב פרטי, נגישות למוסדות ציבור ומרכזי תעסוקה, מתן העדפה לתשתיות מקדמות תחבורה ציבורית במוסדות התכנון, פעילות לשיפור השירות בשעות הערב ובסופי השבוע, שיפור המידע הזמין לנוסעי התחבורה הציבורית והפצת ניירות עמדה וסקרים בקרב נוסעים. בשנת 2022 כלל הארגון כ-40 מתנדבים. הארגון חבר ב"חיים וסביבה", ארגון הגג של ארגוני הסביבה בישראל.

## אנשי הארגון
חברי הוועד המנהל של העמותה הם מומחים בתחומם, פעילים מקומיים לשיפור התחבורה הציבורית בישראל, אנשי הייטק, אקדמיה ומנהיגים צעירים בקהילה; משה לסקר, מנכ"ל חברת רמה תחבורה ציבורית גולן; עידו עפרוני, מומחה הון אנושי וייעוץ ארגוני, ממובילי מאבק התחבורה במבשרת ציון, עמית שמש, מהנדס תוכנה ופעיל בתחום התחבורה מרמת השרון; עו"ד ארנון פנץ, מומחה רגולציה מתחום האנרגיה הירוקה, יהודה אלבז, לשעבר מנהל אגף בכיר תחבורה ציבורית במשרד התחבורה, עו"ד ניר קפלן, סמנכ"ל רגולציה בהתאחדות המלונות ומקס מורוגובסקי, ממייסדי שבו"ס חולון, המשמש גם כיו"ר פעיל של הוועד המנהל החל מאוגוסט 2020. בתפקיד מנכ"ל הארגון הראשון שימש איתי חיים בהתנדבות, בין מרץ 2012 לינואר 2020. בין אוגוסט 2020 ליולי 2021, שימשה לילך חייבי מנחם כמנכ"לית העמותה.

## פעילות הארגון
בין השנים 2013 ועד 2016, הפעיל הארגון את "פרויקט סרדין" לדיווח על צפיפות בקווי אוטובוס, במטרה להביא נתוני שטח למשרד התחבורה על מנת לשפר תדירות בקווים נבחרים. כמו כן יוזם הארגון פעילויות לשיפור בעיות נקודתיות בתחבורה הציבורית ומעלה סוגיות של חוויות משתמש בפורומים תחבורתיים שונים, גורמי תכנון, ועדות הכנסת ובתקשורת.

הארגון מסייע למקבלי החלטות ברשויות המקומיות ובקרב גורמי ממשל בשיפור התקשורת עם הציבור הרחב כגורם מייעץ ובעל ידע.
בשנת 2016, ביצעה העמותה עבור הקרן הקיימת לישראל מחקר מקיף ובניית מאגר מידע העוסק בנגישות לאתריה באמצעות שימוש בתחבורה הציבורית.
ביוני 2022, פרסמה העמותה מחקר מקיף העוסק בביזור סמכויות התחבורה לרמה האזורית והמקומית, באמצעות הקמת רשויות אזוריות ומטרופוליניות לתחבורה בישראל.

## ראו גם
* תחבורה ציבורית בישראל
* 15 דקות (ארגון)
* תחבורה היום ומחר

## קישורים חיצוניים
* 

* בלוג המידע של הארגון
* 

נוסעי התחבורה הציבורית בישראל
נוסעי התחבורה הציבורית בישראל
נוסעי התחבורה הציבורית בישראל
נוסעי התחבורה הציבורית בישראל
קטגוריה:תחבורה בת קיימא בישראל
משטרת המטרופולין

**משטרת המטרופולין** (באנגלית: **Metropolitan Police Service**, מכונה "Met Police", או בראשי תיבות "MPS") הוא גוף המשטרה האחראי על אכיפת החוק בלונדון רבתי (למעט הסיטי של לונדון, בו פועל גוף משטרתי נפרד שנקרא משטרת הסיטי של לונדון). המשטרה הוקמה ב-29 בספטמבר 1829, ומפקדתה הראשית היא הסקוטלנד יארד. למשטרת המטרופולין גם תפקידים כלל ארציים, כמו האחריות על המלחמה בטרור, אבטחת משפחת המלוכה הבריטית ובכירי ממשלת הוד מלכותו.

נכון ל-2011 בשירות משטרת המטרופולין 48,661 אנשי צוות, מתוכם 31,478 שוטרים בתפקיד. משטרת המטרופולין היא גוף השיטור הגדול ביותר בממלכה המאוחדת ואחד מכוחות המשטרה הגדולים בעולם. מאז ינואר 2012 ראש עיריית לונדון הוא האחראי הבלעדי על ניהול משטרת המטרופולין, באמצעות משרד ראש העיר לשיטור ופשיעה.

ראש המשטרה הוא נציב משטרת המטרופולין והוא כפוף למשרד השיטור והפשיעה שתחת ראש עיריית לונדון.

## היסטוריה
שירות המשטרה העירוני בלונדון הוקם בספטמבר 1829 בשם שירות משטרת המטרופולין ונועד לטפל בנושאי אכיפת החוק ושמירת הסדר הציבורי, זאת כניגוד לכוחות השיטור השונים שהקימו התושבים במטרה להתמודד עם בעיות הפשיעה הגוברת בלונדון באותה עת. הכוחות הורכבו משכירים, שנשאו פגיונות להגנה עצמית, שהצליחו להביא לירידה באחוזי הפשיעה באזוריהם.

המשטרה הוקמה ביוזמת שר הפנים רוברט פיל, שהקפיד כי לגוף השיטור לא תהיינה סמכויות שיפוט. המשטרה הפכה לגוף ממוסד של הממשלה עם קבלת חוק התאגיד המוניציפלי משנת 1835, שחייב את כלל הערים בממלכה, שמספר תושביהן עלה על 20 אלף איש, להקים כוחות משטרה משלהם וב-1857 חיוב זה נכלל גם על כלל הערים והעיירות הקטנות בממלכה.

בשנת 1839 מוזג כוח המשטרה הימי (שהיה קיים מאז 1798) אל תוך משטרת המטרופולין, שהפכה לכוח השיטור המרכזי בעיר. אף שבתחילה הם לא זכו לאהדה ציבורית, הם הוכיחו את עצמם כיעילים מאוד בצמצום ממדי הפשע בלונדון.

בשנת 1999 תואר הארגון כ"גזעני וממסדי" בדו"ח מקפרסון. רק פחות מעשרים שנה מאוחר יותר, אמרו ראשי המשטרה שזהו כבר לא היה המצב, אלא שהשירות יהיה "לבן ללא פרופורציה" לפחות עוד מאה שנה. בשנת 2017 מונתה לראשונה אישה לראשות המשטרה, קרסידה דיק.

במרץ 2021 התרחש רצח שרה אוורארד ועל פעילות המשטרה לפיזור הפגנות בעקבות האירוע ספגו ביקורת מהציבור ומראש העיר.

## אמצעים
### כלי רכב

קובץ:Met commercial vehicle.jpg
קובץ:Met in the Park 2023 09.jpg
קובץ:Met in the Park 2023 13.jpg
קובץ:Met Police Area Car.png
קובץ:Metropolitan Police Ford Transit outside Kensington Police Station (cropped).jpg
קובץ:Metropolitan Police new Ford Transit BV16 UVR (BTA).jpg
קובץ:Met in the Park 2023 10.jpg
קובץ:Met Police in waiting (cropped).jpg
קובץ:Met-police-armoured-truck.jpg
קובץ:Metropolitan Police Parliamentary and Diplomatic Protection Ford Transit No. 68.jpg
קובץ:Police Boat in London 2025-01-24.jpg
קובץ:Police Boat (8749862255).jpg
קובץ:G-MPSC(1) at Heathrow (8053379762).jpg
קובץ:5 Police Outrider.jpg
קובץ:HM QUEEN ELIZABETH II (52365414701).jpg


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנגליה: ממשל
לונדון
קטגוריה:לונדון
קטגוריה:הממלכה המאוחדת: ארגונים משטרתיים
קטגוריה:משטרת המטרופולין של לונדון
רבי אבא בר זבינא

רבי **אבא בר זבינא** (נקרא גם אבא בר זמינא או זימונא; נולד ד'ס"ה, 305 בערך) היה אמורא בדור הרביעי, היה תלמידו של רב זירא והעביר מימרות רבות בשמו.

מסופר שלפרנסתו עסק כחייט ברומי בביתו של גוי אשר תחת איום במוות ניסה לפתותו לאכול מאכלות אסורות. לאחר שסירב אמר לו הגוי כי אם היה אוכל היה הורג אותו, כי אם הוא יהודי הוא צריך להיות יהודי עד הסוף. (בלשון התלמוד "או יהודיי יהודיי, או ארמאי ארמאי")

במדרש תנחומא מסופר סיפור נוסף על חייט יהודי בעיר רומא שקנה דג יקר מאוד לשבת, וייתכן כי סיפור זה הוא גם על רבי אבא בר זבינא.

## אמרותיו
המימרא המפורסמת ביותר שנקשרת בשמו היא המימרא "אם ראשונים כבני מלאכים אנו כבני אדם ואם ראשונים כבני אדם אנו כחמורים", שמובאת בשמו ב בשם רבו רבי זירא. לפי גרסת התוספות במדרש, רבי אבא אמר מימרא זו בשם האמורא הגדול אליעזר זעירא, וכן כתב בספר היוחסין.

## לקריאה נוספת
* מרדכי מרגליות (עורך), "ר' אבא בר זמינא", **אנציקלופדיה לחכמי התלמוד והגאונים**, מהדורת אייזנברג תשס"ז, כרך א, עמ' 4

## קישורים חיצוניים
* 
* 
* 
* 

## הערות שוליים

אבא בר זבינא
קטגוריה:תלמידי רבי זירא
ליאדי

**ליאדי** (או **לַאדִי**, בבלארוסית וברוסית: **Ляды**) היא עיירה קטנה בנפת דוברובנה שבמחוז ויטבסק, בלארוס בסמיכות לגבול עם רוסיה. העיירה שימשה כמרכז חסידות חב"ד במשך תקופה ארוכה.

העיירה הוקמה במאה ה-17, על הדרך בין מוסקבה לוורשה. לאחר קביעת הגבול בין פולין ורוסיה בנהר המיריה (Мерея) הסמוך בהסכם אנדרוסובו, המקום הפך לנקודת מעבר גבול ומכס, וקהילה יהודית נוצרה במקום.

## יהודי העיירה
בשנת 1847 התגוררו בעיירה 2,137 יהודים ובשנת 1897 התגוררו בעיירה 3,763 יהודים (מתוך 4,483 תושבים). לאחר התבססות השלטון הסובייטי לפעילות קהילתית הוטלו מגבלות. מנחם מנדל לוריא שהיה רב היישוב נמלט ללטביה.

בעת פלישת הנאצים לעיירה היו בה כ-900 יהודים (כ-40% מכלל אוכלוסייה של העיירה).

ב-1941 הוקם בעיירה גטו, וביום הראשון של חג הפסח ה'תש"ב (ה-2 באפריל 1942) הוצאו להורג 2,000 מיהודי העיירה.

### חסידות חב"ד וליאדי
[ממוזער|אוהל אדמור"י [חסידות ליאדי|חסידות חב"ד-ליאדי בעיירה]]
האדמו"ר הזקן, מייסד חסידות חב"ד, התגורר בתחילה בעיירה ליאזני שליד העיר ויטבסק. בשנת ה'תקנ"ט (1798) נעצר בידי השלטונות, לאחר שקהילת פינסק דיווחה לשלטונות כי תורת החסידות כוללת בתוכה יסודות חתרניים כנגד שלטון הצאר. הוא הובל לעיר הבירה פטרבורג, ושוחרר באותה שנה בי"ט בכסלו (27/11/1798). שנתיים אחר כך, בשנת תקס"א, נקרא שוב לחקירה, ואחרי כחודשיים שוחרר בתאריך 16/12/1800.

לאחר ששוחרר ממאסרו אסרו עליו השלטונות לחזור לליאזני ואילצו אותו להישאר בפטרבורג. בהשתדלותו של הנסיך סטניסלב ליובאמירסקי , שהיה מקורב לשלטון, התירו לאדמו"ר לעבור לעיירה ליאדי, ובה התגורר במשך 11 שנים. הוא נמלט ממנה בעת פלישת נפוליאון לרוסיה ב-1812, ובמהלך המסע נפטר. אף על פי שהתגורר בעיר רק בשנותיו האחרונות, הוא נקרא על שמה: רבי שניאור זלמן מלַאדִי.

שנים לאחר מכן, בשנת תרכ"ט (1869) התיישב בעיירה נינו, האדמו"ר רבי חיים שניאור זלמן שניאורסון, והקים בה את חצר ליאדי ענף של חסידות חב"ד. עם פטירתו בשנת תר"מ (1880) התמנה בנו רבי יצחק דובער שניאורסון למלא את מקומו כאדמו"ר עד לפטירתו ביום כ' ניסן תר"ע (1910).

## קישורים חיצוניים

* 
* 
* 
* 
* 

## הערות שוליים

קטגוריה:מחוז ויטבסק: עיירות יהודיות
קטגוריה:גטאות בבלארוס
דמוקריטוס (היסטוריון)

**דָמוֹקריטוּס** (Damocritus, ביוונית: **Δαμόκριτος**) היה היסטוריון, שפעל ככל הנראה במאה ה-1 לספירה.
כתביו אבדו והוא ידוע לנו רק מהסודא, הלקסיקון הביזנטי מסוף המאה ה-10:

הניסוח הדחוס של הקטע המצוטט מעורר את המחשבה שמדובר בנוסח מקוצר או מקוטע, כנראה בגלל הזמן הרב שעבר מאז דמוקריטוס ועד ימי הסודא.
את החיבור בשם "על היהודים" ("Peri Ioudaion") כתב דמוקריטוס כנראה אחרי חורבן בית המקדש בשנת 70 לספירה. תארוך זה של פרופסור מנחם שטרן נעשה מתוך הנחה שמדובר בציטוט מילותיו של דמוקריטוס עצמו ("Ipsissima verba" ), תוך שימוש תכוף בלשון עבר ("בלתי מושלם", אימפרפקטום). לטענתו, שימוש לשוני זה היה מוכיח את התארוך, אם היה ביטחון שאלו אכן מילותיו שלו. שטרן מציין לעומת זאת, שהחוקר ס. א. שוורץ (C. E. Schwartz) ציין בכלליות שדמוקריטוס יצר את חיבורו זה לכל המוקדם במאה ה-1 לפנה"ס ולא מאוחר משנת 70 לספירה, אולם טוען כי שוורץ לא סיפק שום הוכחה לדעה זו.

דמוקריטוס חוזר בדבריו על עלילת פולחן החמור של היהודים וגם על עלילת הדם.
הוא הסופר היווני היחיד הידוע לנו מלבד אפיון שטען שהיהודים נהגו לבצע רצח פולחני של נוכרים, אולם הוא נבדל ממנו בפרטים: בזמן שאפיון מדגיש שהקורבן הוא יווני והטקס מתרחש בכל שנה, דמוקריטוס מתייחס לנוכרי באופן כללי והטקס מתרחש בכל 7 שנים. הדבר רומז שלא הייתה תלות הדדית קרובה בין שני הסופרים. ייתכן וציון המחזוריות של 7 שנים קשור לשנת השמיטה היהודית, שהייתה ידועה לכמה סופרים פגאניים.

ידוע היטב שקורבן אדם היה נפוץ בעולם העתיק. ההשקפה הנאורה ביוון ורומא ראתה בכך ביטוי גס של אמונה טפלה ברברית. השלטון הרומי אסר קורבן אדם ברומא וראה חובה לחסל את המנהג בקרב עמים אחרים שנפלו תחת שלטון רומא, בעיקר בקרב הגאלים. בתיוגו את הדת היהודית ככזאת שמעודדת את מנהג קורבן האדם, דמוקריטוס רומז שהיהדות מוחלת על אמונה טפלה ומיזנתרופיה.

## הערות שוליים

קטגוריה:היסטוריונים מן העת העתיקה
קטגוריה:מחברים כותבי יוונית
דאבק

**דַאבֶּק** (בערבית: **دابق**; נקרא גם "**דאביק**", על פי כתיב שמו באותיות לטיניות: **Dabiq**) היה מגזין אינטרנטי אשר שימש את המדינה האסלאמית לגיוס מחבלים ולהפצת משנתם: שליטה אסלאמית עולמית וג'יהאד סוני נגד מטרות מערביות וכן נגד פלגים יריבים באסלאם, בעיקר שיעים.

המהדורה הראשונה של המגזין יצאה ביולי 2014 במספר שפות, כולל אנגלית. שמו של המגזין נלקח מהעיר דאבק  שבצפון סוריה, המוזכרת בכתובים אסלאמיים ביחס לאחרית הימים (אסכטולוגיה אסלאמית) ומלחמה כוללת נגד כופרים. על פי המסורת המוסלמית, זהו המקום בו ייפגשו צבאות האסלאם והנצרות למערכה רבתית.

באוקטובר 2014 יצא המגזין עם עמוד שער שעליו תמונה של כיבוש אסלאמי של הוותיקן, עם דגל המדינה האסלאמית המונף מעל האובליסק המצרי בכיכר פטרוס.

המגזין נסגר בתום יולי 2016, לאחר 15 גליונות בלבד.

## תוכן
מגזין זה של דאעש הסביר והצדיק את פעילות הארגון בפני קהלים דוברי אנגלית. הוא חלק מכמה מגזינים היוצאים לאור באנגלית, ותורגמו בחלקם לשפות אחרות.

המטרה הראשית של המגזין הייתה לפנות למוסלמים ברחבי העולם לבוא לעזור לח'ליפה החדש. המגזין מכיל כ־50 עמודים, המכילים תמונות צבעוניות, איורים וטקסטים. בגליונות הראשונים הדגיש המגזין את סיפור הצלחתה של המדינה האסלאמית להשיג את תמיכתם של שבטי סוריה. בנוסף לכך, המגזין מכיל דיווחים על הצלחת הפעולות הצבאיות האחרונות, והציד באופן גרפי את הזוועות שביצע הארגון כנגד אויביו. הגיליון הראשון השתמש גם בטקסטים אסלאמיים קלאסיים כדי להסביר ולהצדיק את אופי הח'ליפות, את כוונותיה, ואת הלגיטימיות והסמכות הפוליטית והדתית שיש לארגונים ביחס לכל המוסלמים. כמו כן, המגזין פנה לחסידים של קבוצות ג'יהאדיסטיות אחרות.

## קישורים חיצוניים
* 

## הערות שוליים

קטגוריה:המדינה האסלאמית: תקשורת
קטגוריה:אתרי חדשות
קטגוריה:מגזינים שהוקמו בשנת 2014
מריו גבראנוביץ'

**מריו גבראנוביץ**' (בבוסנית: **Mario Gavranović**; נולד ב-25 בנובמבר 1989) הוא כדורגלן עבר שווייצרי ששיחק בעמדת החלוץ.

## קריירת מועדונים
גבראנוביץ' התחיל את הקריירה שלו במחלקות נוער מקומיות של עיר הולדתו לוגאנו. בעונת  חתם בלוגאנו, ובעונתו הראשונה הבקיע 8 שערים ב-21 משחקי ליגה בהם שותף. בקיץ  הוא חתם בייברדון-ספורט במדיה הבקיע שמונה שערים ב-20 משחקים. לפני תחילת עונת , הוא הושאל לנשאטל גזמאקס.

לאחר שהרשים במחצית הראשונה של העונה, ב-1 בפברואר 2010 הוא חתם בשאלקה 04. הוא הבקיע את שער הבכורה שלו במועדון בניצחון 2–4 נגד ולנסיה במסגרת שמינית גמר ליגת האלופות. לאחר שלא זכה לדקות משחק רבות בשאלקה, הוא הושאל למיינץ 05 עד לסיום העונה עם אופציה לרכוש את כרטיס השחקן שלו.

במאי  שוחרר ממינץ, ועבר לפ.צ. ציריך. ב-15 ביולי 2012 הוא ערך את הופעת הבכורה שלו בה הוא גם הבקיע את השער הראשון שלו בקבוצה בתיקו 1-1 נגד לוצרן. בינואר 2016 עבר לרייקה.

ב-5 בינואר 2018 חתם לשלוש שנים בדינמו זאגרב.

בקיץ  חתם גבראנוביץ' בקייסריספור מליגת העל הטורקית.

## קריירה בינלאומית
בצעירותו, גבראנוביץ' שיחק במדי נבחרת שווייץ בכדורגל עד גיל 21. ב-26 במרץ 2011, הוא ערך את הופעת הבכורה שלו בנבחרת הבוגרת בתיקו 0-0 נגד  במסגרת מוקדמות יורו 2012. ב-15 באוגוסט 2012 הבקיע את צמד הבכורה שלו בנבחרת בניצחון 2–4 נגד . גבראנוביץ' השתתף עם הנבחרת במונדיאל 2014.

## תארים
; שאלקה 04
*הגביע הגרמני: 

; פ.צ. ציריך
*הגביע השווייצרי: 

; רייקה
*ליגת העל הקרואטית: 
*הגביע הקרואטי: 

; אישיים
*מלך השערים של ליגת העל הקרואטית: 

## קישורים חיצוניים

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:כדורגלני נבחרת שווייץ
קטגוריה:כדורגלני לוגאנו
קטגוריה:כדורגלני נשאטל גזמאקס
קטגוריה:כדורגלני שאלקה 04
קטגוריה:כדורגלני מיינץ 05
קטגוריה:כדורגלני פ.צ. ציריך
קטגוריה:כדורגלני רייקה
קטגוריה:כדורגלני דינמו זאגרב
קטגוריה:כדורגלני קייסריספור
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים שווייצרים בגרמניה
קטגוריה:ספורטאים זרים בקרואטיה
קטגוריה:ספורטאים זרים בטורקיה
קטגוריה:שווייצרים שנולדו ב-1989
Nashville

**Nashville** (לפני כן **Cleveland**) היה שם הקוד למערכת הפעלה חלונות של מיקרוסופט שבוטלה, ותוכננה לצאת ב-1996, בין  "Chicago" (שם הקוד של חלונות 95) ל-"Memphis"  (שם הקוד לחלונות 98, שבזמנו תוכננה לצאת לאור בשנת 1997). דבר זה גרם לה להיחשב כ**חלונות 96**, בציבור הרחב. נועדה להתמקד בשילוב הדוק יותר, בין חלונות, לאינטרנט אקספלורר, מתוך מטרה להתחרות טוב יותר, בדפדפן Netscape Navigator.  

מיקרוסופט טענה ש-Nashville תוסיף תכונות שילוב רשת, לשולחן העבודה של חלונות 95, וחלונות NT גרסה 4.0, הבנויות על תכונות חדשות של דפדפן הרשת אינטרנט אקספלורר גרסה 3.0, (שהיה מוכן לשימוש כמה חודשים לפני Nashville). תכונות שצוינו היו, מנהל קבצים ודפדפן משולבים, היכולת להרכיב מסמכי אופיס מתוך אינטרנט אקספלורר, תוך שימוש בטכנולוגיית ActiveX, ודרך להוסיף דפי רשת דינמיים ישירות על שולחן העבודה במקום שבאופן רגיל מוצגת תמונת הרקע.

מספר גרסת ה-Nashville שהודלפה, היה 4.10.999. המיזם בוטל בפתאומיות כהפצה של מערכת מלאה של חלונות, וחלונות 95 OSR2, הופצה במקומה כשלב ביניים.  

שם הקוד Nashville היה בשימוש חוזר בתכונת Windows Desktop Update, שיושמה ב"אינטרנט אקספלורר" גרסה 4.0, ותכונה זו סיפקה את רוב התכונות שהובטחו ב-Nashville. היישום Athena PIM הופץ כ-Microsoft Internet Mail and News, ובסוף שונה שמו ל-Outlook Express.

"Cleveland" היה שם הקוד הקודם של "Nashville".  שיקגו היא העיר הגדולה ביותר באילינוי, ממפיס היא העיר הגדולה ביותר בטנסי. נאשוויל (Nashville) וקליבלנד הן שתיהן ערים בטנסי, כמו גם כפרים באילינוי. קליבלנד היא העיר השנייה באוכלוסייתה  באוהיו.

## הפניות
;מיקרוסופט

*Comes v. Microsoft. Plaintiff's Exhibit 2013: "Desktop Operating Systems Mission–Draft". Microsoft Confidential (February 4, 1994).
*Comes v. Microsoft. Plaintiff's Exhibit 3208: "Desktop Operating Systems Mission Memo". Microsoft Confidential.
*Comes v. Microsoft. Plaintiff's Exhibit 5648: "Systems Three Year Plan". Microsoft Confidential (April 1994).
*Comes v. Microsoft. Plaintiff's Exhibit 2247: "Personal Systems Division 3 Yr Outlook". Microsoft Confidential (February 28, 1995).
*Comes v. Microsoft. Plaintiff's Exhibit 5735. Microsoft Confidential (October 25, 1995).
*Comes v. Microsoft. Plaintiff's Exhibit 2667.

;מאמרים

* Miller, Michael J. (24 October 1995). "Beyond Windows 95". *[[PC Magazine]]*. pp. 75–76.
* Honeyball, Jon (June 1996). "The Road to Cairo Goes Through Nashville". *[[Windows IT Pro]]*.

;אחר

* Schnoll, Scott. "The History of Microsoft Internet Explorer".


## קישורים חיצוניים
* 

## הערות שוליים

קטגוריה:גרסאות Windows שבוטלו
פרמוס

**פרמוס** (באנגלית: Paramus) היא עיר במחוז ברגן במדינת ניו ג'רזי, בארצות הברית. ב-2010 עמדה אוכלוסיית העיר על 26,342 תושבים, מספר ששיקף צמיחה של 2.6% ממפקד האוכלוסין של 2010. פרמוס נחשבת לפרבר של העיר ניו יורק, וממוקמת בין 24 ל-32 ק"מ צפון-מזרחה ממרכז הרובע מנהטן. 

פרמוס התאגדה כעירייה מהסיווג "בורו" (באנגלית: borough) ב-1922 (במדינת ניו ג'רזי ישנם חמישה סיווגים של עיריות - עיר, בורו, עיירה, קריה וכפר). היא ידועה כאחד ממרכזי השופינג הגדולים בארצות הברית, עם מחזור שנתי של מעל 5 מיליארד דולר בענף הקמעונאות.

## קישורים חיצוניים

* 

## הערות שוליים

קטגוריה:ניו ג'רזי: עיריות
קטגוריה:יישובים שהוקמו ב-1922
תמימות

**תמימות**, או **תַּמּוּת** (מלשון תָּם), הוא מושג המאפיין אנשים שאינם מתוחכמים אלא נוהגים בפשטות. לדוגמה רוב הילדים נחשבים לתמימים. המושג משמש לעיתים לתיאור תופעות נוספות המזכירות את התמימות.

ההפך מתמימות היא התחכמות, אכזריות או ציניות (על פי ההקשר).

## נאיביות
**נאיביות** (מצרפתית: **Naïveté**) היא מילה מושאלת מצרפתית שפירושה הצגת או הבעת חוסר ניסיון, חוסר הבנה או היעדר תחכום. במקור המילה הצביעה על תמימות וטבעיות במובן החיובי דווקא. מילה שקיבלה משמעות הפוכה במידת מה היא ציניות.

יש הרואים בנאיביות דווקא ברכה, המיוחסת על פי רוב לילדים, שכן האדם הנאיבי יכול להתלהב מדברים שהציניקן כבר אינו מתלהב מהם. כך למשל תערוכה של אמנים מצרפת, בלגיה וקנדה שעלתה ב-2007 נקראה: "נאיביות – שמחת חיים".

### במדע והנדסה
בתחומי המדעים וההנדסה, נאיביות מתארת גישה ראשונית לנושא, לרוב לפני שעומדים על כל המורכבות שבו.

כך למשל, במתמטיקה, תורת הקבוצות בגרסתה הראשונית מכונה בדיעבד "תורת הקבוצות הנאיבית", זאת לפני שעודכנה לאחר הפרדוקסים שהתגלו בה.

**פתרון נאיבי** מתאר פתרון ראשוני לבעיה כלשהי: פתרון שניגש לבעיה באופן ישיר ונטול תחכום, וניתן לומר ש"הכי קל לחשוב עליו". השימוש במונח רומז שהפתרון הוא חלק מתהליך, ועשויים להימצא בהמשך הדרך פתרונות עדיפים. עבור בעיות רבות, הפתרון הנאיבי עשוי להיות גם הפתרון הטוב ביותר, אך לרוב השימוש בתיאור "נאיבי" רומז שמדובר בפתרון לא שלם (למשל אינו מטפל כיאות במקרי קצה), לא אלגנטי, או לא ישים. המונח רווח במיוחד במדעי המחשב.

## התמימות ביהדות

ביהדות המונח תמימות מפורשת לעיתים במובן "שלם" כמו:  (במדבר פרק כ"ח). משמעות המילה "תמימים" הוא שלמים. גם לגבי ה' המשמעות היא: שלם, מושלם.

 (דברים פרק ל"ב).

ובאופן דומה גם נדרש מהיהודי להתנהל גם כלפי הבורא בשלמות:  (דברים פרק י"ח).  (שמואל ב' פרק כ"ב).

תמים במובנים אלה פירושו: עובד את ה' בלי לחקור אחריו ואחרי מצוותיו אלא מאהבתו.

ב"מעשה מחכם ותם" שבסיפורי מעשיות של רבי נחמן מברסלב מתואר התם כאחד שאינו מתלהב ואינו מתלונן על העולם והוא נראה לעיתים נלעג, אך זוכה לקבל יותר מכל השאר.

בחסידות חב"ד מקובל לתאר כל בחור לא נשוי כ'תמים'.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אתיקה
קורדובה (כדורגל)

**קורדובה קלוב דה פוטבול** (בספרדית: **Córdoba Club de Fútbol, S.A.D.**) היא קבוצת כדורגל ספרדית מהעיר קורדובה שבאנדלוסיה. הקבוצה משחקת באצטדיון נואבו ארקאנחל המכיל 20,989 מקומות ישיבה.

## היסטוריה
המועדון נוסד בשנת 1954 לאחר איחוד בין "ספורטינג קורדובה" ל"דפורטיבו קורדובה". בעונת  המועדון סיים במקום השני בליגה השנייה ועלה לראשונה בתולדותיו ללה ליגה. בעונת  רשם המועדון את הישג השיא שלו בליגה כאשר סיים במקום ה-5 שמוביל לגביע אופ"א, אך המועדון לא שיחק בגלל בעיות תשתית.

בעונת 2013/14 סיימה קורדובה במקום ה-7 בליגה השנייה והצליחה להעפיל לליגה הראשונה אחרי שניצחה בפלייאוף, אך כבר לאחר עונה בודדת ירדה בחזרה לליגה השנייה.

בעונת 2018/19 סיימה קורדובה במקום ה 21 וירדה לליגה השלישית לראשונה מאז עונת 2006/07. שנתיים מאוחר יותר רשמה קורדובה ירידת ליגה נוספת לליגה הרביעית.

## סגל הקבוצה
נכון ל-21 בספטמבר 2025

 

 
 (בהשאלה מאתלטיקו מדריד)
 
 

 
 

 (קפטן)

 
 
 
 

 (בהשאלה מריאל אוביידו)
 
 
 
 
 (בהשאלה ממיורקה)
 (בהשאלה מויאריאל)

## קישורים חיצוניים

* 

קטגוריה:קבוצות כדורגל ספרדיות
קטגוריה:אנדלוסיה: ספורט
קטגוריה:קורדובה (ספרד)
קטגוריה:קבוצות כדורגל שהוקמו ב-1954
משה טמיר

**משה טמיר** (1924 – 13 בנובמבר 2004) היה צייר ומורה לאמנות ישראלי.

## ביוגרפיה
משה טמיר (טולצ'ינסקי) נולד באודסה, ברית המועצות (אוקראינה של ימינו), בשנת 1924. בשנת 1927 עלה עם משפחתו לארץ ישראל. באותה שנה נפטרה אמו. בתחילה התגוררה המשפחה בקריית חיים ובשנת 1939 עברה לירושלים. בשנת 1942 הצטרף להכשרה בקיבוץ בית אלפא ועבד כרועה צאן. בין השנים 1944-1943 שירת בפלמ"ח באזור הגלבוע. בין השנים 1948-1947 היה חבר בפלוגות חי"ש של ההגנה. לאחר הקמת צה"ל שירת ביחידה קרבית ובשנת 1949 נפצע בקרב על הגנת ירושלים. בשנת 1950 שינה את שמו ל"טמיר".

כמיהתו הגדולה לציור ולאמנות הביאה אותה לעזוב כנער צעיר את הקיבוץ. הוא הגיע חסר כל לירושלים, והתקבל ללימודים בבית הספר בצלאל החדש, שם למד בין השנים 1944–1947, כשהוא מפרנס עצמו בין השאר בהדרכת נוער במצוקה ובהדרכה בבית הספר לריפוי בעיסוק באוניברסיטה העברית.

טמיר התבלט בכישרונו, וזכה כבר בשנתו השנייה בפרס "הרמן שטרוק". את הפרס העניק לו מנהל בית הספר, האמן מרדכי ארדון. בין השניים התפתחה חברות אמיצה שנשמרה עד פטירתו של ארדון.

כשהיה על סף סיום לימודיו פרצה מלחמת העצמאות. טמיר גויס לפלמ"ח והשתתף בקרות על הגנת ירושלים. באחת מההפוגות בלחימה נטל שק של פחמי עץ וצייר ציור קיר גדול של חיילי פלמ"ח, שזכה לציון בעיתונות של אותה תקופה.

בין השנים 1955–1960 ו-1961–1963 שהה בפריז, צרפת. עם שובו לישראל, בשנת 1963, התמנה לתפקיד המפקח על לימודי האמנות במשרד החינוך. במסגרת תפקיד זה פיתח סמינרים להוראה ויזם את "שבוע האמנות" בבתי הספר. הוא החזיק בתפקיד זה עד 1988.

יצירתו המוקדמת של טמיר, מסוף שנות ה-40 של המאה ה-20, הכילה דימויים הקשורים למלחמת העצמאות. ציורים אלו, כגון "אמנון הפצוע" (1948), הכילו דימויים של חיילים וקורבנות, ואופיינו בסגנון ציור אקספרסיבי ובשילוב בין הפשטה לריאליזם. בשנות ה-50 החל טמיר לעשות שימוש באימפסט כבד בציוריו, שהפכו לדקורטיביים. על הנושאים שהופיעו בעבודותיו נמנים דימויים של חיות וציפורים, לצד תיאורים מיסטיים וארכיטיפים.

בשנת 1968, נתלו במשכן נשיאי ישראל, שלושה שטיחים בנושאי מנורת המקדש ("אור"), ירושלים ולוחות-הברית, שנארגו על ידי אמן שטיחי הקיר ג'ורג' גולדשטיין, לפי ציוריו של משה טמיר.

היה נשוי לאמנית תמרה טמיר.

## השכלה
*רישום אצל הרמן שטרוק ופאול ק. הניך, חיפה
*פיסול אצל זאב בן-צבי, ירושלים
*1947-1944 - בית הספר בצלאל החדש לאומנות ולאמנות, ירושלים
*1952-1949 - אקדמיה לאמנות, רומא, איטליה
*1958-1955 - בית הספר הלאומי הגבוה לאמנויות יפות, פריז, צרפת.

## הוראה
*1954-1953 - בית הספר בצלאל החדש לאומנות ולאמנות, ירושלים
*1954-1953 המכון לאמנות ע"ש אבני, תל אביב-יפו
*1961 - מנהל-שותף, בצלאל, אקדמיה לאמנות ועיצוב, ירושלים
*1988-1963 - המפקח הארצי על לימודי האמנות, משרד החינוך והתרבות.

## פרסים
*1947 - פרס הרמן שטרוק, בית הספר בצלאל החדש לאומנות ולאמנות, ירושלים
*1949 - פרס על הציור "אמנות הפצוע", בית האמנים, תל אביב
*1961 - פרס ראשון, הביאנלה של סן פאולו, סן פאולו, ברזיל.

## קישורים חיצוניים

* 
* 
* 
* 

קטגוריה:ציירים ישראלים
קטגוריה:סגל בצלאל
קטגוריה:ישראלים ילידי ברית המועצות
קטגוריה:אנשי העלייה הרביעית
קטגוריה:בוגרי בית הספר בצלאל החדש לאומנות ולאמנות
קטגוריה:ישראלים שנולדו ב-1924
קטגוריה:ישראלים שנפטרו ב-2004
אוניברסיטת חברון

**אוניברסיטת חברון** (בערבית: **جامعة الخليل**) היא מוסד פלסטיני להשכלה גבוהה שנוסד ב-1971 עם מעל 10,000 סטודנטים. נשיא האוניברסיטה הוא אחמד אטוונה. באוניברסיטה אחוז גבוה במיוחד של נשים (כ-75%).

## היסטוריה
היוזמה להקמת אוניברסיטת חברון בשם "המכללה האסלאמית בחברון" הועלתה בשנת 1971, ביוזמת ראש עיריית חברון, מוחמד עלי אל ג'עברי. המכללה נפתחה בתחילת 1972 ולמדו בה לימודי אסלאם לצורך הכשרה כרועים רוחניים ותפקידי קאדים. בשנת הלימודים הראשונה למדו בה 43 סטודנטים מפי 14 מורים ובשנה השנייה כ-120 תלמידים. משרד הדתות עודד תלמידים ישראלים ללמוד במכללה וסבסד את שכר הלימוד שלהם. ממלכת ירדן התנגדה להקמת המכללה וג'עברי גינה כל גורם שלא יכיר במכללה.

ב-2 ביולי 1974 הונח אבן פינה למכללה בנוכחות השר יגאל אלון, השר אהרן ידלין ואלוף פיקוד המרכז יונה אפרת. המכללה קיבלה את חצי מתקציבה מהשלטון הישראלי. באמצע שנות ה-70 של המאה ה-20 אימצה מדינת ישראל מדיניות ליברלית בשטחים, במסגרתה ניתנו לתושבים אישורים לפתוח אוניברסיטאות, בתחילת 1977, קיבל ג'עברי הבטחה מהירדנים שיכירו במכללה ובהמשך השנה הפכה המכללה למוסד מוכר על ידי שלטונות ירדן. ב–1980 הוקם פקולטה למדעי הרוח ובשנת 1986 הוקמה פקולטה למדעים שהפכו את המכללה לאוניברסיטה. בוגרי המכללה השתלבו בתפקידי הוראה ובעבודה במסגדים. בסוף שנת 1982 היו במכללה כ-1600 תלמידים. בשנים 1987-88 היו במכללה כ-1400 תלמידים.

### תחת הרשות הפלסטינית
מאז 1995, התפתחה וגדלה האוניברסיטה תחת הרשות הפלסטינית, נפתחו חוגי לימוד נוספים ומספר סטודנטים הלומדים בה גדל בצורה משמעותית.

מאז שנות ה-2000 לומדים באוניברסיטה כמה מאות סטודנטים ערבים ישראלים, בעיקר מהמגזר הבדואי בנגב.

### עימותים
במאי 1975 פתחו תלמידי המכללה ביוזמה להפריע לתפילת יהודים במערת המכפלה. בנובמבר 1980 סגרה ההנהלה את המכללה במחאה על סגירת אוניברסיטת ביר זית. במרץ 1982 הפגינו תלמידים במכללה ויידו אבנים. שני אנשי הממשל הצבאי שהגיעו לבקר במכללה הותקפו על ידי הסטודנטים במכללה.

ב-26 ביולי 1983, ביצעה המחתרת היהודית פיגוע במכללה האסלאמית בחברון (כפי שהאוניברסיטה נקראה אז), ובו תקפו כמה מחברי המחתרת את המקום בירי ורימונים, רצחו שלושה סטודנטים, שניים מקלקיליה, ופצעו 33 נוספים. הפיגוע בא לאחר רצח אשר אהרן גרוס בחברון באותו החודש. הלימודים במכללה התחדשו ב-2 באוגוסט 1983.

בפברואר 1985 השתתפו תלמידי המכללה בהפגנות ויידוי אבנים בעקבות גירוש של פעיל אש"ף ללבנון.

בדצמבר 1986 נעצרו שלושים תלמידים במהלך הפגנה. בפברואר 1987 נעצרו 18 סטודנטים מהמכללה בעקבות התפרעויות מחוץ למכללה. הלימודים הושבתו במכללה במשך שבוע בעקבות התפרעויות של הסטודנטים. לאחר שבועיים הורה אלוף הפיקוד על סגירת המכללה לשלושה שבועות בעקבות המשך המהומות. המכללה נסגרה שוב ביוני 1987. ביום הזיכרון לטבח סברה ושתילה היו התפרעויות במכללה ובעקבותיהם סגר אלוף הפיקוד, עמרם מצנע, את המכללה לשבועיים. החל מדצמבר 1987 השתתפו הסטודנטים במכללה בהפגנות של האינתיפאדה הראשונה. בעקבות זאת נסגרה המכללה לזמן רב ונפתחה באמצע 1991.

בינואר 2003 סגר צה"ל את המכללה לשבועיים. בשנת 2003, נסגרה האוניברסיטה על ידי צה"ל לשמונה חודשים.

## פקולטות
פקולטות האוניברסיטה כוללות: לימודי שריעה, אמנות, מדע וטכנולוגיה, חקלאות, חינוך, כלכלה, מנהל עסקים ורוקחות.

קמפוס האוניברסיטה ממוקם בצפון מערב העיר, בשכונת ביר אל מהג'ר, וכולל מספר מבנים המאכלסים את הפקולטות והמחלקות השונות בשטח כולל של כ-14,850 מ"ר.

## קישורים חיצוניים

* 

## הערות שוליים

חברון
קטגוריה:חברון
יורקשייר דיילס

**יורקשייר דיילס** (באנגלית: **Yorkshire Dales**, בתרגום מילולי לעברית: "עמקי יורקשייר") המוכר גם בתור **הדיילס** (**The Dales**) הוא פארק לאומי ואזור בצפון אנגליה.

אזור היורקשייר דיילס מאופיין באוכלוסייה כפרית דלילה יחסית ואזורים הרריים נרחבים. המונח 'דיילס' משמעו 'עמקים' ונמצא בשימוש נרחב לציון שמות אזורים, נהרות ועמקים באזור יורקשייר. הפארק ממוקם כולו בשטחים ההיסטוריים של יורקשייר, כיום רובו מצוי בשטחי מחוז צפון יורקשייר כאשר חלק קטן במערב הפארק נמצא במחוז קאמבריה.

אזור היורקשייר דיילס ממוקם במרכז רצועה של פארקים לאומיים לאורך צפון אנגליה, כאשר מכיוון מזרח נמצא הפארק הלאומי צפון יורק מורס וממערב הפארק הלאומי אזור האגמים. בצמוד לפארק היורקשייר דיילס מכיוון דרום-מזרח, משתרע 'אזור יופי טבעי נידרדייל' (Nidderdale Area of Natural Beauty) שלמעשה מהווה המשך ליורקשייר דיילס, אם כי במסגרת שימור פחותה מפארק לאומי.

## הפארק הלאומי יורקשייר דיילס
180px|ממוזער|ימין|שלט כניסה לשטחי הפארק הלאומי עם סמל הפארק.
הפארק הלאומי הוקם בשנת 1954 בתור הפארק הלאומי השביעי במספר, זאת אחרי הקמת שני פארקים לאומיים בוויילס ב-1951-2 בהם סנודוניה וחמישה פארקים ברחבי אנגליה בהם אזור האגמים וצפון יורק מורס הסמוכים.

הפארק מנוהל על ידי רשות הפארק הלאומי יורקשייר דיילס, רשות הדואגת לשימור שטחי השמורה, אכיפת חוקי הבנייה ותחזוקה של השבילים ותשתיות התיירות ברחבי השמורה. כיום קיימת תוכנית להרחבת שטחי הפארק על ידי הוספת כ-420 קמ"ר מכיוון מערב, מה שיוביל לגבולות הפארק להגיע עד לגבולות הפארק הלאומי אזור האגמים, תוכנית זו מוסכמת על ידי רוב הגופים המעורבים ומחכה רק לאישורים הרשמיים הנדרשים להוצאתה לפועל.

בשטחי השמורה ישנם מספר כפרים ועיירות עם כ-20,000 תושבים סך הכל. בעבר היו מספר מכרות פחם ומחצבות אבן באזור, אך כיום עיקר כלכלת האזור מתבססת על תיירות.

## גאוגרפיה
אזור היורקשייר דיילס ממוקם לאורך חלקו המרכזי של הרי הפניין. האזור מאופיין כאמור בשטחים הרריים, עמקים ונהרות, עם אוכלוסייה כפרית ודלילה יחסית. 

ברחבי הפארק נמצאים נהרות בהם נהר האור העובר בחלק הצפוני של הפארק, נהר הווארף אשר עובר במרכז הפארק ומתחבר לנהר האוז בקרבת העיר יורק, בצדו הדרום-מערבי של הפארק עובר נהר הרידל. ברחבי הדיילס ישנם מספר רב של פסגות שהגבוהים בהם נעים בגבהים שבין 500 ל-700 מטרים מעל פני הים. הפסגה הגבוהה ביותר בשטחי הפארק היא וורנסייד (בגובה 736 מטרים), פסגות אחרות כוללות את אינגלבורו (בגובה 723 מטרים), וורנסייד הגדול (בגובה 704 מטרים), באקדן פייק (בגובה 702 מטרים) ופן-אי-גאנט (בגובה 694 מטרים).

האדמה ההרריית ביורקשייר דיילס מאופיינת בשטחי אבן גיר נרחבים, מה שיוצר תופעות טופוגרפיות יחסית ייחודיות באנגליה, כגון מערכות מערות נרחבות, גאיות עמוקים, צוקי גיר חשופים ומפלים רבים. כל אלו הפכו לייעדי טיול ותיירות ברחבי הפארק ולעיתים זכו לפולקלור מקומי ושמות ייחודיים.

## תמונות

Rear view of Gaits Cottages - geograph.org.uk - 809438.jpg|העיירה הוקס.
Cairn on edge of Ingleborough summit plateau - geograph.org.uk - 1275839.jpg|פסגת אינגלבורו בשלג.
Hardraw Force Yorkshire.JPG|מפל 'הארדרו פורס'.
Malham Cove - geograph.org.uk - 35371.jpg|'מפרץ מלהאם'.
Aysgarth High Force.JPG|מפלי איסגארת'.
Mossdale Scar - geograph.org.uk - 1286270.jpg|'מערות מוסדייל'.


## קישורים חיצוניים

* אתר הפארק הלאומי יורקשייר דיילס.
* אתר תיירות של אזור הפארק.
* עמוד אודות הפארק באתר 'יורקשייר'.

קטגוריה:אנגליה: גאוגרפיה
קטגוריה:הממלכה המאוחדת: פארקים לאומיים
קטגוריה:קאמבריה: גאוגרפיה
קטגוריה:יורקשייר
קטגוריה:צפון יורקשייר
דניס סיאמה

**דניס ויליאם סיאהו (יאשיהו) שיאמה** (באנגלית: **Dennis William Siahou Sciama**; 18 בנובמבר 1926 - 18 בדצמבר 1999) היה פיזיקאי יהודי-בריטי.

## קורות חיים
סיאמה נולד במנצ'סטר, הממלכה המאוחדת, בנם של נלי עדס ואברהם סיאמה (שמאע במקור). אביו יליד מנצ'סטר ואמו ילידת מצרים, אך לשניהם יש שורשים יהודיים מחלב, סוריה. אביו היה סוחר טקסטיל.

בשנת 1953 קיבל תואר דוקטור מאוניברסיטת קיימברידג', על עבודה בהנחייתו של פול דיראק שעסקה בעקרון מאך ובאינרציה.

לימד באוניברסיטת קורנל, בקינגס קולג' לונדון, באוניברסיטת הרווארד ובאוניברסיטת טקסס באוסטין, אך בעיקר נמנה עם סגל אוניברסיטת קיימברידג' (בשנות ה-50 ובשנות ה-60) ועם סגל אוניברסיטת אוקספורד (בשנות ה-70 ובתחילת שנות ה-80).

סיאמה ותלמידיו תרמו תרומה משמעותית להתפתחות הפיזיקה בבריטניה אחרי מלחמת העולם השנייה. הוא נחשב אחד מאבות הקוסמולוגיה המודרנית.

## תלמידיו
מספר רב של אסטרופיזיקאים וקוסמולוגים עשו את עבודת הדוקטורט בהנחייתו, בהם:
*ג'ורג' אליס (1964) 
*סטיבן הוקינג (1966)
*בראנדון קרטר (1967) 
*מרטין ריס (1967)
*גרי גיבונז (1973) 
*ג'יימס ביני (1975) 
* ג'ון בארו 
* פיליפ קאנדאלס 
*דייוויד דויטש 
*אדריאן מלוט (1981) 
*פאלו סלוצ'י (1989)
*אנטוני ולנטי (1992) 
*צבי פירן (פוסט-דוקטורט)

## קישורים חיצוניים


* George F. R. Ellis and Roger Penrose, Dennis William Sciama


קטגוריה:סגל אוניברסיטת קיימברידג'
קטגוריה:סגל אוניברסיטת אוקספורד
קטגוריה:עמיתים יהודים בחברה המלכותית
קטגוריה:פיזיקאים יהודים בריטים
קטגוריה:יהודים חברי האקדמיה הלאומית למדעים של ארצות הברית
קטגוריה:בריטים חברי האקדמיה הלאומית למדעים של ארצות הברית
קטגוריה:יהודים חברי האקדמיה האמריקאית לאמנויות ולמדעים
קטגוריה:בריטים חברי האקדמיה האמריקאית לאמנויות ולמדעים
קטגוריה:בריטים ממוצא מצרי
קטגוריה:אישים ממוצא יהודי-סורי
קטגוריה:בריטים שנולדו ב-1926
קטגוריה:בריטים שנפטרו ב-1999
דיינוכירוס

**דֶיינוכִירוס** (שם מדעי: *Deinocheirus*) הוא סוג של דינוזאור מהקבוצה דמויי-אורניתומימיים, שחי במזרח אסיה בתקופת הקרטיקון המאוחרת (גיל המאסטריכט).

## מאפיינים
אורכו המרבי הגיע ל-11 מטר, ומשקלו ל-6.3 טון. הוא היה האורניתומים הגדול ביותר אי פעם, ונודע בזכות ידיו (רגליו הקדמיות) הענקיות, שאורכן 2.4 מטרים. ידיים אלה העניקו לו את שמו "דיינוכירוס", שפירושו "יד נוראה" או "יד גדולה באופן מפחיד" ביוונית עתיקה.

המאובן הראשון של דינוזאור זה התגלה ב-1965 במדבר גובי שבמונגוליה. מאובנים אלה כללו את הידיים הענקיות בלבד, ולכן במשך שנים רבות נשאר דינוזאור זה לוט במסתורין. אף על פי שסווג כתרופוד עדיין היה ספק האם מדובר בטורף אימתני דוגמת הטירנוזאורוס ואולי אף יותר, או שמא מדובר בדינוזאור שדומה יותר לאורניתומימיים דמויי היען או לתריזינוזאוריים. ממצאים חדשים של דינוזאור זה, שנתגלו אף הם במדבר גובי, העלו שמדובר בדינוזאור גדול דמויי אורניתומימוס בעל "מפרש" על גבו (עור ורקמות שנמתחו על גבי בליטות ארוכות שהזדקרו מחוליות עמוד השדרה) וכרס גדולה. הרגליים הקדמיות התפתחו ככל הנראה כדי לעזור לו לשאת את משקלו.

הדיינוכירוס היה אומניבור (אוכל-כול), ובפיו חסר השיניים אך בעל המקור קטף צמחייה ואף אכל דגים ויצורים מימיים אחרים.

## בתרבות
*דיינוכירוס נראה בסרט הקוריאני "Dinosaur Superworld".
*הוא נראה גם בתוכנית הדוקומנטרית מ-2009 "Bizarre Dinosaurs", אך דומה מעט לתריזינוזאור.
*הוא מופיע במספר פרקים של רכבת הדינוזאורים.
*הדיינוכירוס מופיע במשחקי מחשב של פארק היורה: עולם היורה: המשחק וJurassic World: Alive.
*בסדרה כוכב פרהיסטורי מופיע בפרק השלישי פרט דיינוכירוס מנוצה הרועה בביצות של מרכז אסיה.

## גלריה

Deinocheirus Restoration.png|איור
Tarbosaurus and Deinocheirus.jpg|דיינוכירוס מותקף על ידי 2 טרבוזאורוסים (איור)
Deinocheirus NT.jpg
Deinocheirus Scale.svg|דיינוכירוס בהשוואה לאדם


## קישורים חיצוניים

* 
* 
* Fossils reveal 'beer-bellied' dinosaur, Nature, 22 באוקטובר 2014
* Humpback Dino Was Literally Unsinkable, חדשות Discovery, 22 באוקטובר 2014

קטגוריה:בעלי חיים שתוארו ב-1970
קטגוריה:דיינוכירוסיים
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי הלצ'קה אוסמולסקה
קטגוריה:מאובני טקסונים שתוארו ב-1970
גלעד רותם

**גלעד רותם** (נולד בשנת 1980) הוא רופא וטריאתלט ישראלי המתמקד בתחרויות איש הברזל והוא הישראלי הראשון שירד מגבול 9 השעות באיש הברזל. הוא אלוף ישראמן (2010) ואלוף ישראל בחצי איש ברזל (2009 ו-2010). רותם מחזיק בזמן המהיר ביותר לישראלי במרחק איש הברזל.

## ביוגרפיה
רותם החל את דרכו בענף השחיה והשתתף לראשונה בתחרות טריאתלון בגיל 17. בגיל 18 בחר להתגייס לשירות קרבי וויתר על אפשרות להיות ספורטאי מצטיין בענף. לאחר שירותו הצבאי כקצין ביחידה מובחרת, למד תואר ראשון בהנדסת תעשייה וביולוגיה באוניברסיטת תל אביב. בשנת 2008, במקביל לתחילת השתתפותו בתחרויות איש ברזל, החל בלימודי רפואה בטכניון, אותם סיים בשנת 2014.

## הישגים בולטים
### 2009
* איירון-מן אוסטריה: מקום 13 כללי ו-1 בקבוצת הגיל בזמן 8:43:09 שעות. בכך היה לטריאתלט הישראלי הראשון שירד מגבול 9 השעות בתחרות למרחק איש ברזל.
* אליפות העולם באיש הברזל בהוואי: מקום 41 כללי ו-2 בקבוצת הגיל שלו (29-25) בתוצאה 9:09:14 שעות.
* אליפות ישראל בחצי איש ברזל (כנרת): מקום ראשון

### 2010
* אליפות אירופה באיש ברזל בפרנקפורט: מקום 13 כללי ו-1 בקטגוריית הגיל.
* ישראמן באילת: מקום ראשון בתוצאה 9:24:40 שעות.
* אליפות ישראל בחצי איש ברזל (כנרת): מקום ראשון.
* אלוף ישראל בדואתלון.

### 2011
* Challenge Roth בגרמניה: מקום 7 כללי בזמן 8:20:11 שעות. זהו הזמן המהיר ביותר לישראלי במרחק איש הברזל.
* ישראמן: מקום ראשון בתחרות חצי איש ברזל בשיא מסלול חדש 4:28:14 שעות.

## קישורים חיצוניים
* 
* סיפור לשבת – גלעד רותם כותב על אוסטריה, טריאתלון איש ברזל, באתר *[[שוונג]]* 17 ביולי 2009
* 
* 
* 
* ספורטאי השבוע | גלעד רותם, באתר *[[שוונג]]* 26 בדצמבר 2013
*  גלעד רותם, תחרות איש הברזל בהוואי, 2010
*  גלעד רותם, תחרות איש הברזל באילת, 2010

## הערות שוליים

קטגוריה:טריאתלטים ישראלים
קטגוריה:רופאים ישראלים
קטגוריה:בוגרי אוניברסיטת תל אביב
קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:ישראלים שנולדו ב-1980
הרי הפניין

**הרי הפניין** (באנגלית: **Pennines**) הוא רכס הרים וגבעות אשר עובר בחלק הצפוני של אנגליה בין הגבול עם סקוטלנד ועד למרכז אנגליה באזור הפסגות סמוך למנצ'סטר. 
## גאוגרפיה
הרכס עובר למעשה לאורך הגבול בין צפון מערב אנגליה מצד אחד ויורקשייר וצפון מזרח אנגליה מהצד השני, משום שהוא עובר באופן כמעט רציף לאורך קו האמצע של צפון אנגליה, זכה הרכס לכינוי "עמוד השדרה של אנגליה". השם 'פניין' כנראה נובע מהמילה הקלטית 'פן' (Pen או Benn) שמשמעה הר או פסגה, ייתכן והשם ניתן בתקופה מאוחרת יותר בהשראת רכס הרי האפנינים באיטליה שגם שמו נובע ממקורות קלטיים.

לאורך הרכס מצויים מספר פארקים לאומיים, 'אזורי יופי טבעי יוצא דופן' (Area of outstanding natural beauty) ושמורות טבע בהם ניתן למנות את הפארק הלאומי אזור הפסגות, הפארק הלאומי יורקשייר דיילס, הפארק הלאומי נורת'מברלנד ואזור היופי הטבעי צפון הפניינים אשר ממוקם בין היורקשייר דיילס לפארק נורת'מברלנד. שלושה מבין עשרת הפארקים הלאומיים באנגליה נמצאים לאורך הרכס כמו גם שני אזורי יופי טבעי.

## קישורים חיצוניים

* אתר אודות 'דרך הפניין'.
* 

קטגוריה:אנגליה: גאוגרפיה
קטגוריה:אירופה: רכסי הרים
קטגוריה:יורקשייר
קטגוריה:צפון-מזרח אנגליה
קטגוריה:קאמבריה: גאוגרפיה
אשפנז

**אשפנז** (מופיע בתנ"ך כ**שר הסריסים**) היה שר בכיר של נבוכדנצר. נזכר בספר דניאל כממונה על הבאת ילדים נבחרים מהעם היהודי, שישרתו לפני נבוכדנצר.

## התיאור בתנ"ך
לאחר חורבן בית המקדש הראשון על ידי נבוכדנצר, מבקש נבוכדנצר מהשר שלו אשפנז, להביא ילדים בעלי תכונות מלכותיות, שישרתו לפניו בארמונו. הילדים שנלקחים הם, דניאל, חנניה, מישאל ועזריה. הם מובאים אל ארמון המלך ושם נותן להם אשפנז שמות בבליים; לדניאל הוא קורא בלטשאצר, לחנניה- שדרך, למישאל-מישך, ולעזריה- "עבד-נגו".

דניאל אינו מעוניין לאכול מהמאכלים הלא כשרים שבארמונו של נבוכדנצר, ומחליט לפנות לאשפנז בבקשה שיאפשר לו לאכול קטניות, שאינן בעיתיות מבחינת כשרות. אשפנז מסביר לדניאל שאינו יכול לקיים את בקשתו, בשל חששותיו מהמלך שיהרוג אותו, בשעה שיראה את דניאל וחבריו כחושים מתת-תזונה.

בשלב זה עוקף דניאל את אשפנז, שמסכים למהלך בקריצת עין, ופונה אל המלצר האחראי על חלוקת האוכל, בבקשה שיחליף לו ולחבריו את האוכל הרגיל המוגש בקטניות, לתקופת ניסיון של עשרה ימים. המלצר נענה לדניאל.

## שמו ודרגתו
דרגתו של אשפנז הייתה מקבילה לדרגת ה"קיסלר-אגה" (قيزلر اغاسی), שבסולטנות הטורקית המאוחרת יותר. מקובל היה לחשוב שהשם אשפנז הוא פרסי, אך כיום נראה יותר כי מדובר בשם בבלי. יש המציעים כי מקור השם הוא במילים "אשיפו אנו לזו", שמשמעותו היא "הכומר של אשיפו אדיר".

## קישורים חיצוניים
*על משפחתו של אשפנז "אתר התנ"ך", מאת: רענן אייכלר
*מקבץ ממגון אנציקלופדיות ומקורות בנושא אשפנז באתר biblehub
## הערות שוליים

קטגוריה:אישים באימפריה הבבלית החדשה
קטגוריה:אישים בספר דניאל
קטגוריה:כשדים
ראובן ארז

**ראובן ארז** (נולד ב־11 בנובמבר 1955 בתל אביב) הוא זמר ישראלי.

## ביוגרפיה
ממוזער|ראובן ארז
ראובן ארז נולד בתל אביב. כנער היה סולן להקת הנוער העובד והלומד. בשנת 1970 השתתף בתוכנית הרדיו תשואות ראשונות וזכה במקום הראשון, באותה שנה הופיע בפעם הראשונה בטלוויזיה בתוכנית "עלם ועלמה". 

באמצע שנות ה-70 התגייס לצה"ל ושירת בלהקת פיקוד דרום. 

ב-1976 שר ושיחק ב"סדנת תיאטרון שכונת התקווה" וביצע איתם את השיר "אליהו הנביא" במסגרת פסטיבל הזמר "דרור למנצח שיר מזמור". בדצמבר 1977 ביצע ארז את השיר "אגדלך" במסגרת פסטיבל הזמר "דרור" תשל"ח. באפריל 1978 הצטרף ארז ללהקת א-ב של יזהר כהן בתחרות האירוויזיון בשיר אבניבי שהגיע למקום הראשון. בדצמבר אותה שנה ביצע ארז את השיר "מזלות" במסגרת פסטיבל הזמר "דרור" תשל"ט. 

ב-1980 הופיע במחזמר "חיידק במה", המבוסס על שורת המקהלה. ב–1982 הופיע בפסטיבל "דרור" עם השיר "יונת אהבה". ב-1985 השתתף פעם נוספת בפסטיבל "דרור" עם השיר "שורשי" המזוהה עמו עד היום. באותה שנה יצא לאור אלבום הבכורה שלו, "נער הלילה". 

ב–1987 השתתף בפסטיבל הזמר והפזמון עם השיר "יום ועוד יום" שכתב עבורו הזמר והיוצר דני רובס.

ב-1990 הוציא תקליט שני שנקרא "דחף פנימי" וב-1992 הוציא אלבום קאברים מהופעה בפאב שנקרא "ראובן ארז בהופעה". ב-1995 יצא אלבום אוסף שנקרא "מתוך אהבה" שכלל שירים משני אלבומיו הקודמים, "נער הלילה" ו"דחף פנימי" ועוד 7 סינגלים נוספים. ב-2001 הוציא אלבום שנקרא "תהפוכות". ב-2005 יצא אלבום נוסף מתוך מופע שהפיק ושנקרא "דרך השירים". ב-2011 יצא דיסק נוסף מתוך מופע שנקרא "מופע מהסרטים " השירים הגדולים של הקולנוע הישראלי. 

עד היום העלה ארז את המופע "דרך השירים" למעלה מ-1,600 פעם.

## דיסקוגרפיה
* “נער הלילה", 1985
* “דחף פנימי", 1990
* "ראובן ארז בהופעה", 1992
* “מתוך אהבה", 1995 (אוסף)
* "תהפוכות - אור חדש”, 2001
* "דרך השירים", 2005
* "מופע מהסרטים", 2011
* סינגלים שלא נכללו באלבום 2013- 1995 (ראה באתר בנדקמפ)

## קישורים חיצוניים

* 
* 

קטגוריה:זמרים השרים בעברית
קטגוריה:זמרים ישראלים
קטגוריה:חברי להקת פיקוד הדרום
קטגוריה:משתתפי תשואות ראשונות
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר המזרחי
קטגוריה:בוגרי הנוער העובד והלומד
קטגוריה:נציגי ישראל באירוויזיון
קטגוריה:משתתפי אירוויזיון 1978
קטגוריה:זוכי האירוויזיון
קטגוריה:זוכי האירוויזיון: ישראל
קטגוריה:ישראלים שנולדו ב-1955